b'\n_START_ARTICLE_\n\xc5\xa0rindraditijas\n_START_SECTION_\nIstorija\n_START_PARAGRAPH_\nPrad\xc5\xbeioje, busimasis Siamo karalius, tarnavo kaip vasalas Bangjangui (Bang Yang), kurio teritorija tuo metu priklaus\xc4\x97 vakarin\xc4\x97ms Khmer\xc5\xb3 imperijos \xc5\xbeem\xc4\x97ms (dabar \xc5\xa1iaur\xc4\x97s\xe2\x80\x93centrinis Tailandas). Jis buvo \xc5\xbeinomas kaip Kunbangklangtao (Khun Bang Klang Thao) \xe2\x80\x9eskr. Kas valdo dang\xc5\xb3\xe2\x80\x9c arba Hao. Kartu su gubernatoriumi Rada (Rad), armijos vadu Kunfamuengu (Khun Pha Mueang), jis paskelb\xc4\x97 nepriklausomyb\xc4\x99 nuo Ankoro ir atsisak\xc4\x97 mok\xc4\x97ti duokl\xc4\x99. Galiausiai buvo organizuotas sukilimas. Paskatinti \xc5\xa1io pavyzd\xc5\xbeio, nepriklausomyb\xc4\x99 paskelb\xc4\x97 Muangfangas (Ban Muang Fang) ir Fajajo._NEWLINE_Mal\xc5\xa1inti sukilimo buvo pasiustas khmer\xc5\xb3 armijos generolas Klonlamfongas (Khlon Lamphong). Bet sukil\xc4\x97liams vadovav\xc4\x99 Kunbangklangtao ir Kunfamuengas nugal\xc4\x97jo khmerus. Po m\xc5\xab\xc5\xa1io abu karved\xc5\xbeiai \xc4\xaf\xc5\xbeeng\xc4\x97 \xc4\xaf Khmer\xc5\xb3 imperijos \xc5\xa1iaur\xc4\x97s sostin\xc4\x99 Sukotaj\xc5\xb3. Tur\xc4\x97damas daug s\xc4\x85junginink\xc5\xb3, Kunbangklangtao privert\xc4\x97 khmer\xc5\xb3 imperatori\xc5\xb3 suteikti jam karaliaus titul\xc4\x85, bei atiduoti \xc4\xaf \xc5\xbemonas savo dukr\xc4\x85 Suang. Tap\xc4\x99s Sukotajaus karaliumi, Kunbangklangtao gavo karali\xc5\xa1k\xc4\x85 vard\xc4\x85 \xc5\xa0rindraditijas (Sri Int\xe2\x80\x99arat\xe2\x80\x99itya) \xe2\x80\x9eskr. Saul\xc4\x97s karalius su Indros galiomis\xe2\x80\x9c, bei suteiktos mistinio legendinio herojaus Fraruango (Phra Ruang) \xe2\x80\x9eskr. Nuostabusis princas\xe2\x80\x9c galios. Paskui Fraruango vardas buvo suteikiamas visiems Sukotajaus karaliams, taip atsirado Fraruang\xc5\xb3 dinastija._NEWLINE_Jo valdymo metais, \xc4\xaf \xc5\xa1al\xc4\xaf sugr\xc4\xaf\xc5\xbeo daug taj\xc5\xb3 imigrant\xc5\xb3, kurie b\xc4\x97go i\xc5\xa1 Junano po chano Chubilajaus \xc4\xafsiver\xc5\xbeimo \xc4\xaf Nanzhao karalyst\xc4\x99 1254 m. Pastovus emigrant\xc5\xb3 srautas i\xc5\xa1 \xc5\xa1iaur\xc4\x97s leido karaliui i\xc5\xa1laikyti stipri\xc4\x85 armij\xc4\x85 ir s\xc4\x97kmingai prie\xc5\xa1intis khmer\xc5\xb3 bei kit\xc5\xb3 kaimyn\xc5\xb3 antpuoliams. Chanui Chubilajui u\xc5\xbekariavus piet\xc5\xb3 Kinij\xc4\x85, ka\xc5\xbekuria prasme pad\xc4\x97jo i\xc5\xa1saugoti nepriklausom\xc4\x85 Siamo valstyb\xc4\x99._NEWLINE_\xc5\xa0rindraditijo mir\xc4\x97 apie 1279 m. Su karaliene Suang (Nang Suang) susilauk\xc4\x97 trij\xc5\xb3 s\xc5\xabn\xc5\xb3. Vyriausias s\xc5\xabnus mir\xc4\x97 dar jaunyst\xc4\x97je. Sost\xc4\x85 paveld\xc4\x97jo vidurinysis s\xc5\xabnus karalius Banmuangas, kuris vald\xc4\x97 labai neilgai, paskui sost\xc4\x85 per\xc4\x97m\xc4\x97 jauniausias s\xc5\xabnus Ramkhamhaengas.'